CELEX: C2004/262/76
Language: sl
Date: 2004-10-23 00:00:00
Title: Zadeva T-302/04: Tožba Maison de l'Europe Avignon Méditerranée proti Komisiji Evropskih skupnosti, vložena dne 26. julija 2004

23.10.2004   
            
            
               SL
            
            
               Uradni list Evropske unije
            
            
               C 262/40
            
         Tožba Maison de l'Europe Avignon Méditerranée proti Komisiji Evropskih skupnosti, vložena dne 26. julija 2004
   (Zadeva T-302/04)
   (2004/C 262/76)
   Jezik postopka: francoščina
   Družba Maison de l'Europe Avignon Méditerranée, s sedežem v Avignonu (Francija), ki jo zastopa François Martineau, avocat, je dne 26. julija 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               Komisiji Evropskih skupnosti naloži plačilo skupnega zneska 394.066,76 EUR zaradi neizpolnitve svojih denarnih obveznosti do družbe Maison de l'Europe Avignon Méditerranée;
            
         
               —
            
            
               toženi stranki naloži povračilo celotnih stroškov, katerih višina se določi v znesku 10.000 EUR.
            
         Tožbeni razlogi in bistvene navedbe:
   Po mnenju tožeče stranke je Komisija na neformalen način že od leta 1996 odobrila ustanovitev Info Point Europe v okviru tožeče stranke. V letu 2000 je tožeča stranka s Komisijo sklenila pogodbo o ustanovitvi Info Point Europe, ki uradno potrjuje položaj tožeče stranke. Komisija je leta 2004 pogodbo odpovedala.
   S to tožbo tožeča stranka uveljavlja pogodbeno odgovornost Komisije, d abi pridobila plačilo za storitve, ki jih je tožeča stranka izvršila od leta 1996 v okviru svoje naloge posredovanja evropskih informacij Komisije.
   Po mnenju tožeče stranke naj Komisija ne bi izpolnila svojih pogodbenih obveznosti in dolguje različne zamudne obresti, izvršene storitve v času festivala v Avignonu in stroške vzdrževanja centra, ki je od leta 1996 vseboval evropsko dokumentacijo.